**A vonalvizsga szóbeli vizsgájának tételsora**

1. Ismertesse a vizsgabiztos által meghatározottak alapján a vonalszakasz:

* jellegét,
* a vonatkozó szabályokat, szabályozásokat (ideértve a jogszabályokat és hatósági rendelkezéseket),
* az út tervezését befolyásoló külső körülményeket és azok feldolgozását (pl. vízállások, merülés és szabad űrszelvény meghatározása, műtárgyak üzemrendje),
* helyadási, levárási és egyéb szokványait és előírásait, valamint azokat a szakaszokat ahol a találkozás tilos,
* kitűzését és veszélyes pontjait részletesen,
* valamennyi hajózást korlátozó vagy segítő műtárgyát, rendellenes vízmozgását,
* fontosabb parti településeit és területeinek elnevezését (helynevek),
* kapcsolódó mellékvizeit, csatornakapcsolatait, csatornái, kikötői jellemzőit,
* egyes részeinek fénykép, videó, térképrészlet alapján való megnevezését.

1. Ismertesse a vizsgabiztos által kiemelt részszakaszon történő áthajózást, különös tekintettel

* a mederben történő helyezkedésre,
* a szokványos helyadás, vagy levárás formájára,
* a „találkozni tilos” hatálya alá eső szakaszokra
* a hajóút kitűzésére,
* a víziközlekedés irányítására szolgáló jelekre,
* a helynevekre,
* a műtárgyak jellemzőire,
* a rendellenes vízmozgásokra,
* a korlátozottan hajózható részszakaszokra, és
* a kommunikáció szabályaira.
* veszteglő, és fordítóhelyekre, fontosabb rakodókra és kikötőkre és azok megközelítésére

1. Töltse ki a mellékelt vaktérképet a hajózási térképeken alkalmazott jelölések, szimbólumok alkalmazásával.

A vaktérképen – a szakasz jellege szerint - jelölnie kell:

* a hajóút helyét,
* a szokványos helyadás, vagy levárás módját,
* azokat a szakaszokat ahol a találkozás tilos,
* a víziközlekedés irányítására és a hajóút kitűzésére szolgáló jeleket,
* a műtárgyak jellemző adatait (pl. hidak hajózó nyílásai, vízlépcső üzemmódja),
* a rendellenes áramlási jelenségek (pl. erős keresztáramlás, limány) helyét, hatásait, és vízállásfüggőségét, és
* a mederben található akadályokat (pl. sziklák, gázlók, elsüllyedt tárgyak).
* veszteglő, és fordítóhelyeket, fontosabb rakodókat és kikötőket és azok megközelítését